Diari Oficial de la Generalitat Valenciana


Sumari del DOGV 9002, del 21-01-2021 (2021/536)

Extracte de la Resolució de 14 de gener de 2021, del vicepresident executiu de l'Agència Valenciana de la Innovació (AVI), per la qual es convoquen ajudes en matèria d'enfortiment i desenvolupament del Sistema Valencià d'Innovació, per a la millora del model productiu per als exercicis 2021 a 2023, corresponents al Programa de promoció del talent.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9002

Data del DOGV
:   21-01-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/536


Data del document
:   14-01-2021

Organisme emissor
:   Agència Valenciana de la Innovació

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució de 14 de gener de 2021, del vicepresident executiu de l'Agència Valenciana de la Innovació (AVI), per la qual es convoquen ajudes en matèria d'enfortiment i desenvolupament del Sistema Valencià d'Innovació, per a la millora del model productiu per als exercicis 2021 a 2023, corresponents al Programa de promoció del talent. [2021/536]  
BDNS (identif.): 545268.  
De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de Dades Nacional de Subvencions:  
http://www.pap.minhap.gob.es/bdnstrans/index  
i en l'adreça web de l'AVI:  
http://innoavi.es/actuaciones-proyectos/  
  
Primer. Beneficiàries  
Podran ser entitats beneficiàries d'aquestes subvencions les previstes en les bases reguladores, sempre que complisquen amb els requisits fixats en aquestes i en el que es dispose addicionalment en els annexos de la convocatòria.  
  
Segon. Objecte  
Concessió de subvencions en l'àmbit següent:  
- Promoció del Talent.  
  
Tercer. Bases reguladores  
Decret 9/2018, de 30 de maig, del president de la Generalitat, pel qual s'estableixen les bases reguladores per a la concessió d'ajudes en matèria d'enfortiment i desenvolupament del Sistema Valencià d'Innovació per a la millora del model productiu, publicada en el Diari Oficial de la Generalitat Valenciana número 8312, de 7 de juny de 2018.  
  
  
Quart. Quantia  
1. En el marc del que es disposa la Llei 4/2020, de 30 de desembre, de pressupostos de la Generalitat per a l'exercici 2021, la quantia màxima destinada a finançar les ajudes d'aquesta convocatòria serà 11.799.102 euros, dels quals 7.310.000 euros corresponen al programa de Promoció del talent, sense perjudici que aquest import estarà supeditat a la liquidació dels compromisos degudament adquirits procedents de convocatòries anteriors.  
  
Cinqué. Termini de presentació de sol·licituds  
El termini de presentació de sol·licituds serà de vint dies hàbils, comptadors a partir de l'endemà de la publicació de l'extracte en el Diari Oficial de la Generalitat Valenciana. Només seran admeses les sol·licituds que hagen sigut gravades en la seu electrònica de la Generalitat abans de les 24.00 hores de l'últim dia de termini de presentació.  
  
  
València, 14 de gener de 2021.- El vicepresident executiu de l'AVI: Andrés García Reche.